บี้‘PLUS’แจงซื้อแพง2บริษัทเล่นหุ้นมากไป
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ตลาดสั่ง PLUS แจงซื้อหุ้นบริษัท มีเดีย 360 และบริษัท ควา มีเดีย 360 แพงหูฉี่ ซื้อขายหุ้นเพิ่มผิดปกติ 
ตลาดหลักทรัพย์แห่งประเทศไทย ขอให้ บริษัท พี พลัส พี (PLUS) ชี้แจงข้อมูลเพิ่มเติมภายในวันที่ 20 ธ.ค.นี้ กรณี บริษัท อควา คอร์เปอเรชั่น (AQUA) ซึ่งเป็นบริษัทย่อย ได้ซื้อหุ้นบริษัท มีเดีย 360 และบริษัท อควา มีเดีย 360 ในราคาสูงกว่ามูลค่าตามบัญชี 3.19 เท่า และ 39 เท่า ตามลำดับ 
ทั้งนี้ บริษัทเคยแจ้งว่าจะซื้อหุ้นบริษัท มีเดีย 360 จากนางชวัลลักษณ์ เอี่ยมอำภา และนางทิพวรรณ ปัญญาจิรวุฒิ ซึ่งเข้าข่ายเป็นรายการเกี่ยวโยงที่ต้องขออนุมัติจากผู้ถือหุ้นของ PLUS แต่ได้ยกเลิกแล้ว แต่ต่อมาก็แจ้งว่าจะซื้อหุ้นดังกล่าวอีกครั้ง แต่เป็นการซื้อจากบุคคลอื่น ซึ่งไม่เกี่ยวโยงกัน และไม่ต้องขออนุมัติจากผู้ถือหุ้นของ PLUS
นอกจากนี้ บริษัทยังต้องชี้แจงเหตุผลในเรื่อง AQUA ให้เงินกู้ยืมแก่ บริษัท มีเดีย 360 จำนวน 30 ล้านบาท ซึ่งเข้าข่ายเป็นรายการที่เกี่ยวโยงกัน แต่บริษัทยังไม่ได้รับอนุมัติจากที่ประชุมผู้ถือหุ้นก่อนให้กู้ยืม 
บริษัทจะต้องชี้แจงเรื่องมูลค่าซื้อและขายในหลักทรัพย์เพื่อค้าในไตรมาส 3 สูงถึง 2,246 ล้านบาท หรือเพิ่มขึ้น 16 เท่า และ 7 เท่า จากไตรมาสแรกและไตรมาส 2 ปีนี้ 
ทั้งนี้ ตลาดหลักทรัพย์เชิญชวนผู้ถือหุ้น PLUS เข้าร่วมประชุมผู้ถือหุ้นวันที่ 22 ธ.ค.นี้ เพื่อพิจารณาวาระการเพิ่มทุนและการให้สัตยาบัน เงินให้กู้ยืมของบริษัทย่อย